**(สำเนา)**

**ประกาศสำนักงานคณะกรรมการวิจัยแห่งชาติ**

**เรื่อง การประกวดคลิปวิดีโอโครงการสื่อสร้างสรรค์เพื่อการขยายผลธนาคารปูม้า**

**และการอนุรักษ์ทรัพยากรปูม้า**

ด้วย สำนักงานคณะกรรมการวิจัยแห่งชาติ (วช.) ได้รับมอบหมายจากคณะรัฐมนตรี ให้ร่วมกับหน่วยงานที่เกี่ยวข้องดำเนินกิจกรรมขยายผลธนาคารปูม้า เพื่อเพิ่มจำนวนและคืนความอุดมสมบูรณ์ให้กับทรัพยากรปูม้าในท้องทะเลไทย จึงได้จัดให้มีการประกวดผลงานคลิปวิดีโอโครงการสื่อสร้างสรรค์เพื่อการขยายผลธนาคารปูม้า และการอนุรักษ์ทรัพยากรปูม้าขึ้น โดยแบ่งการประกวดออกเป็น 2 ระดับ คือ **1.** **ระดับเยาวชน และ 2. ระดับบุคคลทั่วไป** ซึ่งในแต่ระดับแบ่งการประกวดออกเป็น 2 หัวข้อ คือ **1. “ธนาคารปูม้า” กับการพัฒนาคุณภาพชีวิตที่ยั่งยืน** และ 2. “**ไม่จับ/ไม่ซื้อ/ไม่กิน” ปูม้าที่มีไข่แก่นอกกระดอง - ปูม้าที่มีขนาดเล็ก** โดยได้จัดทำรายละเอียดแนบท้ายประกาศนี้เพื่อใช้ประกอบการเสนอผลงานเข้าร่วมประกวด ซึ่งกำหนดระยะเวลาให้ผู้เสนอผลงานฯ จัดส่งรายละเอียดไปยัง สำนักงานคณะกรรมการวิจัยแห่งชาติ ได้ตั้งแต่บัดนี้ จนถึงวันที่ **๒๐ ธันวาคม พ.ศ. ๒๕๖๑**

ผู้สนใจสามารถติดต่อสอบถามรายละเอียดเพิ่มเติมได้ทุกวันทำการ

ณ คณะทำงานขยายผลธนาคารปูม้า กองประเมินผลและจัดการความรู้การวิจัย

สำนักงานคณะกรรมการวิจัยแห่งชาติ

เลขที่ ๑๙๖ ถนนพหลโยธิน แขวงลาดยาว เขตจตุจักร กรุงเทพมหานคร

รหัสไปรษณีย์ ๑๐๙๐๐

โทร. ๐ ๒๕๖๑ ๒๔๔๕ ต่อ ๕๙๐ และ ๕๙๑

โทรสาร ๐ ๒๕๗๙ ๐๔๕๕

Email: pooma@nrct.go.th

Website: http://www.nrct.go.th

ประกาศ ณ วันที่ 5 ตุลาคม 2561

(ลงนาม) สิริฤกษ์ ทรงศิวิไล

(ศาสตราจารย์สิริฤกษ์ ทรงศิวิไล)

เลขาธิการคณะกรรมการวิจัยแห่งชาติ

**ข้อกำหนดการเสนอผลงานเข้าร่วมประกวด**

**คลิปวิดีโอโครงการสื่อสร้างสรรค์เพื่อการขยายผลธนาคารปูม้า และการอนุรักษ์ทรัพยากรปูม้า**

**จัดโดย สำนักงานคณะกรรมการวิจัยแห่งชาติ (วช.) ร่วมกับ**

**หน่วยงานเครือข่ายขยายผลปูม้าเพื่อ “คืนปูม้าสู่ทะเลไทย” ตามมติคณะรัฐมนตรี**

**1. ข้อกำหนดการประกวดผลงาน**

ด้วย คณะรัฐมนตรี ได้มอบหมายให้ สำนักงานคณะกรรมการวิจัยแห่งชาติ (วช.) กระทรวงพาณิชย์   
กรมประมง กรมทรัพยากรทางทะเลและชายฝั่ง ธนาคารออมสิน บริษัทประชารัฐรักสามัคคี บริษัท ไปรษณีย์ไทย จำกัด และสำนักงานพัฒนาการวิจัยการเกษตร (องค์การมหาชน) ร่วมกันดำเนินกิจกรรมขยายผลธนาคารปูม้าเพื่อเพิ่มจำนวนและคืนความอุดมสมบูรณ์ของทรัพยากรปูม้าให้ท้องทะเลไทย

สำนักงานฯ ร่วมกับหน่วยงานความร่วมมือ จึงได้จัดให้มีการประกวดผลงานคลิปวิดีโอโครงการสื่อสร้างสรรค์เพื่อการขยายผลธนาคารปูม้า และการอนุรักษ์ทรัพยากรปูม้าขึ้น เพื่อให้ประชาชนทั่วไปได้ตระหนักถึงความจำเป็นและเห็นถึงความสำคัญของการทำธนาคารปูม้าจนเกิดการขยายผลในพื้นที่ต่างๆ และสร้างความรู้ ความเข้าใจ ปลูกจิตสำนึกด้านการอนุรักษ์ทรัพยากรปูม้า รวมทั้งให้ชาวประมงและประชาชนทั่วไปปรับเปลี่ยนพฤติกรรมการจับ การซื้อ การขาย หรือการบริโภคปูม้าที่ไม่เหมาะสม ซึ่งส่งผลต่อปริมาณปูม้าที่ลดลงอย่างต่อเนื่อง จึงขอเชิญชวนผู้สนใจเข้าร่วมประกวดคลิปวิดีโอในรูปแบบที่จะช่วยสร้างการจดจำ ดึงดูดความสนใจ สามารถสื่อสารเรื่องราวให้เข้าใจได้ง่าย โดยมีข้อกำหนดในการประกวดผลงานคลิปวิดีโอ ดังนี้

**วัตถุประสงค์**

1. เพื่อส่งเสริมให้เยาวชนและประชาชนทั่วไป ได้แสดงแนวคิดและความสามารถในการสร้างสรรค์ผลงานคลิปวิดีโอที่เป็นประโยชน์ต่อการขยายผลธนาคารปูม้าและการอนุรักษ์ทรัพยากรปูม้า
2. เพื่อให้เกิดสื่อรณรงค์ สร้างความรู้ ความเข้าใจ ให้ชาวประมง/ประชาชนทั่วไปเห็นถึงความสำคัญ หรือเห็นต้นแบบแห่งความสำเร็จของธนาคารปูม้า จนเกิดการจัดตั้งธนาคารปูม้าในพื้นที่ต่างๆ เพิ่มขึ้น
3. เพื่อให้เกิดสื่อรณรงค์ สร้างความรู้ ความเข้าใจ และปลูกจิตสำนึกด้านการอนุรักษ์ทรัพยากรปูม้า ที่นำไปสู่การปรับเปลี่ยนพฤติกรรมที่ไม่เหมาะสม

**ระดับการประกวด**

การประกวดแบ่งเป็น 2 ระดับ คือ

1. ระดับเยาวชน
2. ระดับบุคคลทั่วไป

**หัวข้อการประกวด**

การประกวดในแต่ละระดับแบ่งเป็น 2 หัวข้อ คือ

1. “ธนาคารปูม้า” ... กับการพัฒนาคุณภาพชีวิตที่ยั่งยืน
2. “ไม่จับ/ไม่ซื้อ/ไม่กิน” ปูม้าที่มีไข่แก่นอกกระดอง – ปูม้าที่มีขนาดเล็ก

**การให้รางวัล**

การให้รางวัลในแต่ละระดับ และแต่ละหัวข้อ ประกอบด้วย

รางวัลชนะเลิศ เงินรางวัล 2๐,๐๐๐ บาท พร้อมโล่รางวัลและเกียรติบัตร จำนวน 1 รางวัล

รางวัลรองชนะเลิศอันดับ ๑ เงินรางวัล 15,๐๐๐ บาท พร้อมโล่รางวัลและเกียรติบัตร จำนวน 1 รางวัล

รางวัลรองชนะเลิศอันดับ ๒ เงินรางวัล 1๐,๐๐๐ บาท พร้อมโล่รางวัลและเกียรติบัตร จำนวน 1 รางวัล

อนึ่ง ในกรณีที่ไม่มีผลงานที่สมควรได้รับรางวัลชนะเลิศ รองชนะเลิศ อันดับ 1 และมีเงินรางวัลยังไม่ได้จ่าย แต่มีผลงานในลำดับรองลงมาที่สมควรได้รับรางวัล ให้นำเงินรางวัลไปเพิ่มจำนวนรางวัลในระดับรองลงมาได้ แต่ในกรณีที่มีผลงานสมควรได้รับรางวัลระดับชนะเลิศ มากกว่า 1 รางวัล ให้นำเงินรางวัลในระดับชนะเลิศ และรองชนะเลิศ อันดับ 1 มารวมกัน และแบ่งให้แก่ผู้ได้รับรางวัลชนะเลิศจำนวนเท่ากัน โดยไม่มีการให้รางวัลในระดับรองชนะเลิศ อันดับ 1 และในกรณีที่มีผลงานที่สมควรได้รับรางวัลรองชนะเลิศ อันดับ 1 มากกว่า 1 รางวัล ให้นำเงินรางวัลในระดับรองชนะเลิศ อันดับ 1 และรองชนะเลิศ อันดับ 2 มารวมกัน และแบ่งให้ผู้ได้รับรางวัลในระดับรองชนะเลิศ อันดับ 1 จำนวนเท่ากัน โดยไม่มีการให้รางวัลระดับรองชนะเลิศ อันดับ 2

**คุณสมบัติของผู้ส่งผลงานเข้าร่วมประกวด**

1. ผู้ประกวดผลงานในระดับเยาวชน ต้องเป็นผู้ที่กำลังศึกษาในระดับมัธยมศึกษา อาชีวศึกษา และอุดมศึกษา ของสถาบันการศึกษาในประเทศไทย
2. ผู้ประกวดผลงานในระดับบุคคลทั่วไป ต้องไม่อยู่ระหว่างการศึกษาในระดับใดระดับหนึ่ง
3. ผู้ประกวดสามารถส่งผลงานได้ทั้งแบบบุคคลหรือทีม โดยไม่กำหนดจำนวนบุคคลในทีม
4. ผู้ประกวดส่งผลงานได้ไม่เกิน 1 ผลงาน ต่อ 1 หัวข้อ

**คุณสมบัติของผลงานที่ส่งเข้าร่วมประกวด**

1. ผลงานที่ร่วมประกวดต้องเป็นคลิปวิดีโอความยาวไม่เกิน 3 นาที ไม่จำกัดรูปแบบ วิธีการนำเสนอ โดยสามารถส่งผลงานได้ทั้งรูปแบบสารคดี ไวรัลคลิป หนังสั้น โฆษณา แอนิเมชั่น หรืออื่นๆ
2. ผลงานที่ร่วมประกวดต้องสื่อความหมายเกี่ยวกับหัวข้อที่ส่งเข้าประกวด
3. คลิปวิดีโอที่ส่งประกวดต้องเป็นผลงานที่สร้างสรรค์ขึ้นมาใหม่ ไม่เคยส่งเข้าประกวดที่ใดมาก่อนและเป็นผลงานที่ผู้ส่งเข้าประกวดสร้างสรรค์ด้วยตนเอง มิได้ทำซ้ำ คัดลอก เลียนแบบ หรือดัดแปลงของผู้อื่น อันเป็นการละเมิดลิขสิทธิ์
4. ผู้ส่งผลงานจะต้องรับผิดชอบต่อการละเมิดลิขสิทธิ์ หรือการที่เนื้อหาข้อเท็จจริงในผลงานที่ส่งเข้าประกวดมีลักษณะละเมิดกฎหมาย หากมีข้อพิพาททางกฎหมาย ไม่ว่าในกรณีใดถือเป็นความรับผิดชอบของผู้ส่งผลงาน

**หลักเกณฑ์การพิจารณารางวัล**

การตัดสินรางวัลจะพิจารณาจาก

1. เนื้อหาการนำเสนอ
2. เทคนิคการเล่าเรื่อง
3. ความคิดสร้างสรรค์ในการนำเสนอ

สำนักงานฯ จะเป็นผู้คัดเลือกและตัดสินผลงานที่สมควรได้รับรางวัล ซึ่งดำเนินงานโดยคณะกรรมการประเมินผลงานที่ประกอบด้วยผู้ทรงคุณวุฒิทั้งภาครัฐและเอกชน โดยผลการตัดสินของสำนักงานฯ ถือเป็นที่สิ้นสุด จะอุทธรณ์มิได้ และหากพบหลักฐานในภายหลังว่าผลงานที่ได้รับรางวัลขาดคุณสมบัติในเรื่องใดเรื่องหนึ่ง สำนักงานฯ พิจารณาเพิกถอนผลการตัดสินและเรียกคืนรางวัลที่รับไปแล้วทั้งหมด ทั้งนี้ **ลิขสิทธิ์ในผลงานที่ผ่านการคัดเลือกถือเป็นลิขสิทธิ์ของสำนักงานคณะกรรมการวิจัยแห่งชาติ** ที่สามารถนำไปใช้เผยแพร่หรือดัดแปลงเพื่อประโยชน์ของทางราชการได้

**2. การเสนอผลงานเข้าร่วมประกวด**

ผู้สนใจที่ประสงค์จะเสนอผลงานเพื่อเข้าร่วมประกวดคลิปวิดีโอโครงการสื่อสร้างสรรค์เพื่อการขยายผลธนาคารปูม้า และการอนุรักษ์ทรัพยากรปูม้า จะต้องจัดส่งรายละเอียดตามที่สำนักงานฯ กำหนด ประกอบด้วย

1. ใบสมัคร และแนวคิดของผลงาน ดังแบบฟอร์มที่แนบ จำนวน 15 ชุด พร้อมไฟล์ในรูปแบบ MS Word และในรูปแบบ PDF จำนวน 2 ชุด

2. CD-ROM หรือ Flash Drive บันทึกคลิปวิดีโอที่ส่งเข้าประกวดในรูปแบบ MP4 จำนวน 3 ชุด

**ส่งไปที่ คณะทำงานขยายผลธนาคารปูม้า สำนักงานคณะกรรมการวิจัยแห่งชาติ (วช.)**

**เลขที่ ๑๙๖ ถนนพหลโยธิน แขวงลาดยาว เขตจตุจักร กรุงเทพมหานคร ๑๐๙๐๐**

**แบบฟอร์มเสนอผลงานเข้าร่วมประกวด**

**คลิปวิดีโอโครงการสื่อสร้างสรรค์เพื่อการขยายผลธนาคารปูม้า และการอนุรักษ์ทรัพยากรปูม้า**

1. **ชื่อผลงาน**  ภาษาไทย

ภาษาอังกฤษ (ถ้ามี)

**๒.** **ระดับและหัวข้อที่ส่งเข้าประกวด**

**ระดับ** 🞆 **ระดับเยาวชน** 🞆 **ระดับบุคคลทั่วไป**

**หัวข้อ** 🞆1. “ธนาคารปูม้า” ... กับการพัฒนาคุณภาพชีวิตที่ยั่งยืน

🞆 2. “ไม่จับ/ไม่ซื้อ/ไม่กิน” ปูม้าที่มีไข่แก่นอกกระดอง - ปูม้าที่มีขนาดเล็ก

**๓. รายชื่อผู้เสนอผลงาน/คณะผู้เสนอผลงาน** (โปรดระบุรายชื่อทุกท่าน)

๑ ชื่อ นามสกุล

มือถือ E-mail:

2. ชื่อ นามสกุล

มือถือ E-mail:

**4.** **อาจารย์ที่ปรึกษา** (โปรดระบุรายชื่อทุกท่าน)

1. ชื่อ นามสกุล

ตำแหน่งทางวิชาการ

มือถือ E-mail:

1. ชื่อ นามสกุล

ตำแหน่งทางวิชาการ

มือถือ E-mail:

**5. สถาบันการศึกษาที่สังกัด**

(กรณีเสนอผลงานในระดับเยาวชน)

**6. สถานที่ติดต่อ** (กรุณาระบุรายละเอียดให้ครบถ้วน)

โทรศัพท์ โทรสาร

E-mail

**7.** **แนวคิดของผลงาน** (ไม่เกิน 1 หน้ากระดาษ A4)

**8. ผู้ติดต่อประสานงาน (โปรดระบุรายละเอียดติดต่อที่ใช้ในปัจจุบัน)**

ชื่อ นามสกุล

มือถือ E-mail:

## ลงชื่อ ผู้เสนอผลงาน

( )

วันที่ เดือน พ.ศ. .

**หนังสือยืนยันความเป็นเจ้าของผลงาน**

ชื่อ-นามสกุล ผู้เสนอผลงาน/คณะผู้เสนอผลงาน (โปรดระบุทุกท่าน)

ชื่อ-นามสกุล อาจารย์ที่ปรึกษา (ถ้ามี) (โปรดระบุทุกท่าน)

สถานที่ติดต่อ

โทรศัพท์ มือถือ

โทรสาร E mail

ขอรับรองว่าผลงาน เรื่อง (ภาษาไทย)

(ภาษาอังกฤษ)

ที่เสนอเพื่อขอรับรางวัลจากสำนักงานคณะกรรมการวิจัยแห่งชาติ (วช.) เป็นผลงานที่ข้าพเจ้าและคณะได้สร้างสรรค์ขึ้นเอง ไม่ได้นำผลงานของผู้อื่นมาทำซ้ำ ดัดแปลง หรือลอกเลียนแบบแต่อย่างใด

ทั้งนี้ **ข้าพเจ้าผู้ลงลายมือชื่อข้างล่างนี้ และคณะฯ ยินดียอมรับว่า** ผลการตัดสินรางวัลของคณะกรรมการประเมินผลงานฯถือเป็นที่สิ้นสุด และหากพบในภายหลังว่าข้าพเจ้าและคณะได้มีการทำซ้ำ ดัดแปลง หรือลอกเลียนแบบผลงานของผู้อื่น หรือดำเนินการใดที่ไม่สอดคล้องหรือต่างจากที่ได้รับรองไว้ข้างต้น ข้าพเจ้าและคณะฯ ยินยอมให้สำนักงานคณะกรรมการวิจัยแห่งชาติ เพิกถอนผลการตัดสินและเรียกคืนรางวัลที่ได้รับทั้งหมด และยินดีรับผิดชอบแต่ฝ่ายเดียวในความเสียหาย การร้องเรียน และ  
การฟ้องร้องในคดีความต่าง ๆ ที่อาจเกิดขึ้นได้ทั้งสิ้น

ข้าพเจ้าและคณะฯ ขอรับรองว่าข้อความข้างต้นเป็นความจริงทุกประการ

ลงชื่อ..............................................หัวหน้าคณะ ลงชื่อ..............................................อาจารย์ที่ปรึกษาหลัก

(.....................................................).. (.........................................................)..

(ในนามคณะผู้เสนอผลงาน)

วันที่ ........../.........................../.............. วันที่ ........../.........................../..............